== Bygningsinspektør i Slesvig og Holsten ==
[[Fil:Vicelinkirche Neumuenster_Germany.jpg|thumb|[[Vicelinkirken]] i Neumünster.]]
På Akademiets store stipendium rejste Hansen nu til udlandet og blev borte i 2½ år. Som tidens retning og hans opdragelse medførte, var det den antikke kunst, særlig den romerske, han studerede, og de store, omhyggelig gennemførte studietegninger i Kunstakademiets Bibliotek vidne om hans arbejdes alvor og flid. Disse indtrængende studier blev den solide grundvold for hele hans fremtidige virksomhed. Efter sin hjemkomst blev han 1785 medlem af Akademiet og kort efter udnævnt til [[bygningsinspektør]] for hertugdømmerne [[Hertugdømmet Slesvig|Slesvig]] og [[Hertugdømmet Holsten|Holsten]] med bopæl i Altona. 1791 blev han [[titulær professor]], og 1792 ægtede han Anne Margrethe Rahbek (født 1773), datter af toldinspektør [[Jacob Rahbek]] og halvsøster til digteren [[Knud Lyne Rahbek]].<ref name="DBL 595"/>
Historie Organisationer Uddannelsesinstitutioner